《昭君词》
明代·黎贞

妾命薄，自叹死生怀抱恶。谋臣猛士食千钟，使我飘零嫁沙漠。

乌纱帐底愁别离，东望长安隔山岳。毡裘百袭徒自温，乳酒千钟强自乐。

深睛高鼻筋骨拳，白发丝丝犹矍铄。回头仰看转心酸，涕泪滂沱怀抱恶。

涕泪滂沱怀抱恶。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。